Document ID: /roh_data/filtered/fineweb-2-filterrobots_roh.jsonl.gz/24819

Ina premiera festivescha Mustér cun la festa naziunala. Il vitg en Surselva ha planisà da festivar pir ils 2 d'avust. Raschun é il Donnschtig-Jass, di Robert Cajacob, il president communal da Mustér. La vischnanca aveva quintà da pudair manar tras il Donnschtig-Jass da proxima gievgia. Perquai che Savognin ha dentant gudagnà la concurrenza n'è quai betg il cas. Da midar la data da gievgia sin mesemna fiss dentant stà a fitg curta vista. Perquai è la vischnanca sa decidida da salvar quella data.
La vischnanca da Mustér spetga inqual vischin da la Surselva e sch'i va bain lura pudess la festa naziunala er proxim onn puspè avair lieu ils 2 d'avust. Quai perquai che lezza data croda proxim onn sin in venderdi.
RR actualitad 17:00